**Līguma projekts**

Pielikums

Madonas novada pašvaldības domes

31.05.2023. lēmumam Nr. 353

(protokols Nr. 7, 88. p.)

SADARBĪBAS LĪGUMS

|  |  |
| --- | --- |
| Madonā | 2023. gada 3. jūnijā |

 **Madonas novada pašvaldība**, reģistrēta Latvijas Republikas Uzņēmumu reģistrā ar reģistrācijas Nr. 90000054572, juridiskā adrese: Saieta laukums 1, Madona, Madonas novads, Latvijas Republika, LV-4801, kuras vārdā saskaņā ar Madonas novada pašvaldības 02.07.2021. saistošo noteikumu Nr. 2 “Madonas novada pašvaldības nolikums” 124.1.apakšpunktu un Madonas novada pašvaldības domes 01.07.2021. lēmumu Nr. 2 “Par Madonas novada pašvaldības domes priekšsēdētāja ievēlēšanu” (protokols Nr. 1, 2.p.) rīkojas domes priekšsēdētājs Agris Lungevičs,no vienas puses, un

 **Bobrinecas pilsētas pašvaldība**,reģistrēta Ukrainas \_\_\_\_\_\_\_ reģistrā ar reģistrācijas kodu 04055239, juridiskā adrese: Nezaleznosti iela 80, Bobrineca, Kirovogradas apgabals, 27200, kuras vārdā saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_rīkojas mērs Leonīds Kravčenko, no otras puses (turpmāk kopā – Puses vai Pašvaldības),

 pamatojoties uz:

* Latvijas Republikas Pašvaldību likuma 78. panta trešo daļu, kas nosaka, ka Latvijas Republikas pašvaldības var sadarboties ar citu valstu pašvaldībām;
* Ukrainas \_\_\_\_\_\_\_\_\_\_ likuma \_\_. panta \_\_\_\_\_\_\_\_\_\_\_, kas nosaka, ka Ukrainas pašvaldības var sadarboties ar citu valstu pašvaldībām;
* to, ka Latvijas Republikas Ārlietu ministrija vienotas valsts ārpolitikas īstenošanai nav lūgusi, pirms sadarbības uzsākšanas ar Ukrainas pašvaldībām, Latvijas Republikas pašvaldībām konsultēties ar Latvijas Republikas Ārlietu ministriju;

savstarpēji vienojoties, noslēdz šo sadarbības līgumu (turpmāk – Līgums):

1. **LĪGUMA PRIEKŠMETS**
	1. Līguma ietvaros Madonas novada pašvaldība un Bobrinecas pilsētas pašvaldība apņemas sadarboties, veicot pieredzes un zināšanu apmaiņu, tādās jomas kā kultūra, sports, jaunatnes lietas, tūrisms, uzņēmējdarbība, vēsture, izglītība, vides aizsardzība un citas jomas.
	2. Pašvaldības izvirza ilgtermiņa sadarbības mērķi – veicināt draudzību un sadarbību starp abām pašvaldībām, izveidot kontaktus starp komersantiem, nevalstiskām organizācijām un iedzīvotajiem.
	3. Sadarbību iespējams organizēt savstarpēji sadarbojoties Pašvaldību administrācijām, Pašvaldību izglītības iestādēm, komersantiem, nevalstiskām organizācijām vai Pašvaldību iedzīvotājiem.
	4. Puses vienojas, ka sadarbības jomas un veidi var tikt papildināti vai precizēti.
2. **PUŠU PIENĀKUMI UN TIESĪBAS**
	1. Katra Puse kopīgā mērķa sasniegšanā, savas kompetences ietvaros apņemas:
		1. iespēju robežās un, ņemot vērā Pusei saistošos normatīvos aktus, radīt labvēlīgus apstākļus sadarbībai;
		2. sniegt otrai Pusei visu informāciju, kas nepieciešama Līguma izpildei;
		3. veikt citas darbības, kas nepieciešamas Līgumā noteikto saistību izpildei;
		4. veikt nepieciešamās darbības arī jautājumos, kas nav paredzēti Līgumā, bet kas ir saistīti ar Līguma izpildi;
		5. atsevišķi vienojoties, rīkot kopīgas apspriedes, diskusijas, lai aktualizētu ar sadarbības mērķi saistītus jautājumus.
3. **NORĒĶINU KĀRTĪBA**
	1. Sadarbība tiek finansēta atbilstoši katras Pašvaldības budžetā paredzētajiem līdzekļiem.
4. **PUŠU SAVSTARPĒJĀ SAZIŅA**
	1. Līguma izpildes komunikāciju Pušu starpā nodrošinās norādītās kontaktpersonas:
		1. Madonas novada pašvaldības kontaktpersona – \_\_\_\_\_\_\_\_\_\_\_\_\_\_\_, t. \_\_\_\_\_\_\_, \_\_\_\_\_\_\_\_\_@madona.lv;
		2. Bobrinecas pilsētas pašvaldības kontaktpersona - \_\_\_\_\_\_\_\_\_\_\_\_\_\_\_, t. \_\_\_\_\_\_\_, \_\_\_\_\_\_\_\_\_@ukr.net.
	2. Savstarpējā saziņa notiek, izmantojot Līgumā norādīto kontaktinformāciju vai citu kontaktinformāciju, par kuru ir paziņojusi otra Puse. Visi oficiālie paziņojumi, lūgumi, prasības saistībā ar Līgumu tiek noformēti rakstiski un tiek nodoti otrai Pusei vai otras Puses kontaktpersonai personīgi vai nosūtīti pa pastu ierakstītā vēstulē, vai nosūtīti elektroniski.
	3. Puses apņemas ievērot Līguma darbības ietvaros saņemtās finanšu, komerciālās un jebkuras citas aizsargājamas informācijas konfidencialitāti, kā arī veikt visus iespējamos pasākumus, lai novērstu šādas informācijas izpaušanu trešajām personām.
5. **LĪGUMA GROZĪJUMI, PAPILDINĀJUMI UN IZBEIGŠANA**
	1. Līguma noteikumu papildinājumi un grozījumi noformējami rakstiski pēc Pušu vienošanās un pievienojami šim Līgumam kā neatņemamas tā sastāvdaļas.
	2. Līgumā obligāti ir jāizdara grozījumi sakarā ar izmaiņām normatīvajos aktos, kuri pieņemti pēc Līguma noslēgšanas. Ja grozījumi, kuri pieņemti pēc Līguma noslēgšanas, pasliktina kādas Puses stāvokli, tad tā ir tiesīga pieprasīt Līguma laušanu.
	3. Ja kāds no Līguma noteikumiem zaudē spēku saskaņā ar savstarpēju vienošanos vai normatīvajiem aktiem, tad pārējie Līguma nosacījumi paliek spēkā.
	4. Līgums var tikt izbeigts jebkurā laikā, Pusēm vienojoties.
	5. Ja kāda no pusēm vēlas vienpusēji izbeigt Līgumu, tad tā rakstveidā brīdina otru Pusi vismaz 3 (trīs) mēnešus pirms paredzamās Līguma izbeigšanas dienas.
6. **CITI NOTEIKUMI**
	1. Līgums stājas spēkā dienā, kad to parakstījušas visas Puses, un ir noslēgts uz nenoteiktu laiku.
	2. Puses apņemas neveikt nekādas darbības, kuras tieši vai netieši var nodarīt zaudējumus otras Puses interesēm vai prestižam.
	3. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām, izņemot gadījumus, kad Pušu saistības pārņem tās likumīgais tiesību pārņēmējs.
	4. Līgums ir sagatavots un parakstīts latviešu, ukraiņu un angļu valodā, katrā valodā parakstot 2 (divus) līguma eksemplārus.
7. **PUŠU REKVIZĪTI UN PARAKSTI**

|  |  |
| --- | --- |
| **Madonas novada pašvaldība**e-pasts: pasts@madona.lvt. +371 64860090Domes priekšsēdētājs\_\_\_\_\_\_\_\_\_\_\_\_\_\_\_\_\_\_\_ A.Lungevičs | **Bobrinecas pilsētas pašvaldība**e-pasts: bobrineckamiskarada@ukr.nett. +380 05257 3-41-88Mērs\_\_\_\_\_\_\_\_\_\_\_\_\_\_\_\_\_\_\_ L.Kravčenko |
|  |  |
|  |  |